ROMÂNIA
JUDEŢUL BISTRIŢA-NĂSĂUD
[image: ]
CONSILIUL JUDEŢEAN

											
HOTĂRÂRE
privind acordarea Premiului de Excelenţă al judeţului Bistriţa-Năsăud domnului Tiberiu Ușeriu în urma câștigării 
Maratonului 6633 Arctic Ultra - ediția 2016

	Consiliul Judeţean Bistriţa-Năsăud, întrunit în şedinţă extraordinară, în prezenţa preşedintelui şi a 18 consilieri judeţeni;
	Având în vedere:
- expunerea de motive nr. IX/4288 din 21.03.2016 a Preşedintelui Consiliului Judeţean Bistriţa-Năsăud; 
- raportul comun nr. 4294 din 21.03.2016 al Direcției dezvoltare durabilă şi relații externe și al Direcției economice din cadrul Consiliului Judeţean Bistriţa-Năsăud;
- prevederile Hotărârii Consiliului Judeţean Bistriţa-Năsăud nr. 143/2013 privind aprobarea Statutului județului Bistrița-Năsăud, cu modificările și completările ulterioare;
- prevederile Hotărârii Consiliului Judeţean Bistriţa-Năsăud nr. 8/2016 privind aprobarea bugetului de venituri şi cheltuieli al  Judeţului Bistriţa-Năsăud pe anul 2016 și a estimărilor pe anii 2017-2019;
- propunerea Comisiei de nominalizare și acordare a premiilor și recompenselor financiare, înregistrată sub nr. IBa/4300 din 21.03.2016.
În temeiul prevederilor art. 91 alin. (1) lit. f), art. 94 alin. (4), art. 97 și art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,


HOTĂRĂŞTE:


	Art.1. (1) Se acordă Premiul de Excelenţă al judeţului Bistriţa-Năsăud domnului Tiberiu Ușeriu, pentru câștigarea Maratonului 6633 Arctic Ultra - ediția 2016, în sumă brută de 29.000 lei.
	 (2) Suma prevăzută la alin. (1) va fi suportată din bugetul propriu al județului Bistrița-Năsăud pe anul 2016, la cap. 67.02.50 - Alte servicii în domeniile culturii, recreerii si religiei, Titlul X Alte cheltuieli, art. 5922 – Acțiuni cu caracter stiințific și social-cultural.
	Art.2. Prezenta hotărâre a fost adoptată cu un număr de 19 voturi « pentru ».

Art.3. Cu ducerea la îndeplinire a prevederilor prezentei hotărâri se încredinţează Direcţia economică, Direcția dezvoltare durabilă şi relații externe și Direcția administrație locală – Serviciul administrație și relații publice din cadrul Consiliului Judeţean Bistriţa-Năsăud.  

Art.4. Prezenta hotărâre se comunică prin grija Serviciul administrație și relații publice cu:
· Direcția dezvoltare durabilă şi relații externe;
· Direcţia economică;
· Direcția administrație locală;
· Compartiment cabinet președinte;
· Domnul Tiberiu Ușeriu;
· Instituţia Prefectului judeţul Bistriţa-Năsăud.





PREŞEDINTE,
EMIL RADU MOLDOVAN 

